Karansén 11
An ɲé Kitabu la sariyalu tɔnɔ sɔrɔnna di ?
1. Fo ka adamadénlu tamaɲan yira élu la : munna ?
An Dalimansa hankili tɛmini an hankili la. An hami yé a la, ikômi Fa mɛn yé ala dénbaya kaninla. A ma an dan sa an yé to an yɛrɛ bolo ma (Irmiya 10:23, TMN). Dén mɛsɛnilu makô yé élu sɔrɔnbalu la ɲamɛn, kôsa wôlu yé élu tamaɲan yira élu la, an fanan makô yé Alla la wô ɲan lé, kôsa a yé an tamaɲan yira an na (Isaiya 48:17, 18, TMN). Sariya siyaman yé Kitabu kɔnɔ, Alla la fén dini yé mɛnlu di, mɛnlu yé an tamaɲan yira la an na. — Mɛn karan Timoté II 3:16.
Yahuwa la sariyalu ni ala lalililu yé hɛrɛ sɔrɔn ɲan yirala an na bii, ka ban ka habadan nimaya sɔrɔn ɲan fanan yira an na. Alla kélén pé lé kakan ka an tamaɲan yira an na, baa alélé ka an dan. — Mɛn karan Zaburu 19:7, 11, TMN ; Lankɛnɛmaya 4:11.
2. Kitabu la sariyalu yé mun di ?
Kitabu la tuɲa ɲanama dôlu yé Alla diyana kô yirala an na kô siyaman dɔ. Sariya kɔni yé latamala kô kélén pé lé rɔ (Sariya filana 22:8, TMN). Ni an ɲé afɛ ka Kitabu la sariyalu ni ala tuɲa ɲanamalu latamaɲan lɔn kô dôlu rɔ, an kakan ka an miri (Talilu 2:10-12, TMN). Tɔmaséréya rɔ, Kitabu yé a yirala kô nimaya yé Alla la fén dini lé di. Tuɲa ɲanama wô di anna kôkɛɲan yira anna bara diya rɔ, lu ma ani an ba kɛ borifénlu laborila. A di an lɔ an djantola an yɛrɛ ni dôôlu rɔ. — Mɛn karan Kɛwalilu 17:28.
3. Sariya fila djuma gbɛlɛman sariya tɔlu bɛɛ di ?
Isa ka sariya fila yira, mɛnlu gbɛlɛman a tɔ bɛɛ di. A fɔlɔ yé adamadénlu la dunuɲan kun lé yirala : ka Alla lɔn, ka a kanin ani ka a bato dɛnkɛnɛya rɔ. An kakan ka an djanto sariya wô rɔ anna dunuɲan latɛ bɛɛ rɔ (Talilu 3:6, TMN). Sariya wô yé tola mɛnlu djusu rɔ, wôlu di Alla la diɲɔya sɔrɔn, ani hɛrɛ bɛrɛbɛrɛ, ani habadan nimaya. — Mɛn karan Matiyu 22:36-38.
Sariya filana disé bɛn ladônna an ni an mɔɔɲɔlu tɛ (Kôrɛnte kalu I 13:4-7). Alla yé mɔɔlu maminala ɲamɛn, an kakan ka élu mamina wô ɲan lé ni an ɲé afɛ ka sariya filana wô latama. — Mɛn karan Matiyu 7:12 ; 22:39, 40.
4. An ɲé Kitabu la sariyalu tɔnɔ sɔrɔnna di ?
Kitabu la sariyalu yé dénbayalu makaranɲala bɛn ni diyaɲɛ sɔrɔn ɲan ma (Kolɔsu kalu 3:12-14). A yé dénbayalu la kandala fanan sariya gbɛlɛn dô la : fudu ma kan ka saa. — Mɛn karan Zenɛzi 2:24, TMN.
Ni an tola Kitabu la sariyalu kɔ, an disé ka an bolofénlu ni an miriyalu lakanda. Tɔmaséréya rɔ, baradén téléninlu ni baarala bɛrɛbɛrɛlu, mɛnlu yé Kitabu la sariyalu latamala, wôlu lé diyani baara kuntiilu ɲɛ (Talilu 10:4, 26, TMN ; Hébrelu 13:18). Alla kumankan yé a yirala an na fanan kô an kakan ka wasa an bolofénlu la, ka Alla la diɲɔya kanin ka tɛmi fén tɔ bɛɛ kan. — Mɛn karan Matiyu 6:24, 25, 33 ; Timoté I 6:8-10.
Kitabu la sariyalu yé anna kɛndɛya lakandala (Talilu 14:30 ; 22:24, 25, TMN). Tɔmaséréya rɔ, Alla la sariya mɛn yé dɔlɔtɔya kan, wô latama di an lakanda djankarô djuulu ni mantɔrɔlu ma (Talilu 23:20, TMN). Yahuwa bara tɔn sii dɔlɔ min dannatamin ma (Zaburu 104:15, TMN ; Kôrɛnte kalu I 6:10). Tɔnɔ baa yé Alla la sariyalu la, élu yé anna kôkɛɲan ni an miriya lakɔrɔsi ɲan yirala an na (Zaburu 119:97-100, TMN). Kɔni kristakɔka bɛrɛlu tɛ ala sariyalu latamala élu yɛrɛ makô gbansan ma. Élu yé sariya wôlu latamala Yahuwa mabuɲa kan lé ma. — Mɛn karan Matiyu 5:14-16.
Dô la ila lɔnniya kan
DJÔNLU YÉ AN DI ?
Kitabu makaranɲa damina
Kitabu kɔnɔ kôlu makaranɲa gbansan i diyana yɔrɔ ni i diyana wati la.
min_Latn dyu_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn hau_Latn bam_Latn